paragraph_text: Hulk je kao lik adaptiran u razne medije, od animiranih serija do filmova i igrica. U TV seriji i pet TV filmova iz 1980-ih Davida Bannera (ime mu je promijenjeno jer se nije sviđalo producentima) je glumio Bill Bixby, a Hulka Lou Ferigno. U novijim filmskim verzijama Hulk je napravljen pomoću CGI-ija. U filmu Hulk iz 2003., kojeg je režirao Ang Lee, Bannera je glumio Eric Bana. U franšizi Marvel Cinematic Universe u filmu Nevjerojatni Hulk iz 2008. glumio ga je Edward Norton da bi 2012. ulogu preuzeo Mark Ruffalo koji je glumio Hulka u filmu Osvetnici te ponovio ulogu u filmovima Iron Man 3 (2013.) i Osvetnici 2: Vladavina Ultrona (2015.). Ruffalo bi trebao ponoviti ulogu i u filmu Osvetnici 3: Vječni rat.